Facebook interzice reclamele anti-vaccin și conținutul care dezinformează.
Facebook a decis să interzică toate postările anti-vaccin și pe cele care,,neagă existența Holocaustului". Anunțul a fost făcut marți. De asemenea, după alegerile din 3 noiembrie, Facebook a anunțat că va interzice și reclamele electorale.
Facebook a anunțat marți că nu va mai permite reclamele anti-vaccin pe platformă, relatează New York Times.Până acum, Facebook a evitat să intre în polemici privind sănătatea publică, deși de ceva vreme exista mai mult conținut anti-vaccin pe platformă. Însă acum a luat o poziție clară, prin care încearcă să oprească răspândirea informațiilor false cu privire la coronavirus, pentru a preveni vătămarea publică.Noul regulament adoptat de rețeaua de socializare menționează și că nu va mai permite utilizatorilor – persoane fizice sau companii – să posteze conținut sau reclame care prezintă vaccinul ca fiind nesigur, inutil sau alte cuvinte cu scop defăimător."Obiectivul nostru este ca mesajele despre siguranța și eficiența vaccinului să ajungă la mai mulți oameni. Nu vrem reclame negative pe platformă", a scris într-o postare Kang-Xing Jin, șeful departamentului de sănătate al platformei.